Amazonės

Amazonės () graikų mitologijoje – moterų karių tauta. Amazonės buvo Arėjo ir Harmonijos palikuonėsApoldoras Rodietis. Argonautika II 990. Jos gyveno prie Juodosios jūros, Kapadokijoje prie Termodonto upės, netoli Temiskiros miesto. Tikriausiai iš ten jos atsikėlė į Skitiją ir prie Meotidės bei Tananjo upėsHerodotas. Istorija IV 110–117. Buvo puikios raitelės ir karės.

Amazonės neapkęsdavusios savo šalies vyrų, tačiau norėdamos pratęsti giminę susitikdavo su kaimyninių genčių vyrais. Savo sūnus atiduodavo kitiems auginti arba nužudydavo, o dukteris mokydavo kovos meno. Tam, kad lengviau galėtų naudotis lanku, jos panaikindavusios (nusipjaudavusios ar išsidegindavusios) dešiniąją krūtį. Tačiau šis paaiškinimas greičiausiai klaidingas, kadangi mituose amazonės vaizduojamos gražiomis, raumeningomis moterimis, kurios turi dvi krūtis. Tradiciniai jų ginklai: dviašmenis kirvis, lankas, ietis ir pusmėnulio formos skydas. Manoma, kad amazonės buvo įkūrusios daug miestų Mažojoje Azijoje, pvz., Efesą. Tose vietose klestėjo Artemidės kultas, todėl amazonės kartais laikomos deivės šventyklų žynėmis.

Amazonių karo žygiai siekė Trakiją, Siriją, Mažąją Aziją.
 Jos buvo užpuolusios Likiją, kai ją valdė karalius Jobatas, amazonių kariuomenę tada sunaikinęs BelerofontasApolodoras. Biblioteka II 3, 2.
 Su jomis Frygijoje kariavo dar jaunas PriamasHomeras. Ildiada III 189. Tačiau vėliau jos buvo pakviestos padėti kovoje prieš graikus Trojos kare. Ten Achilas nukovė jų princesę PentesilėjąDiodoras Sicilietis. Istorinė biblioteka II 46, 5.
 Amazonių karo žygiai siekė net Atėnus, kur jos norėjo atkeršyti Tesėjui, kuris kariaudamos su jomis prie Termodonto į nelaisvę paėmė jų princesę AntiopęPlutarchas. Tesėjas 26-28.
 Heraklis buvo apgulęs jų miestą Temiskirą ir pagrobęs jų karalienės Hipolitės juostąEuripidas. Herakleidai 408–415.

Žymiausios amazonės :
 Antiopė, su Tesėju turėjo dukterį Hipolitę;
 Pentesilėja, žuvusi Trojos kare.

 Etimologija 
Amazonių vardo etimologija kartais kildinama iš „nevalgančios duonos“, kas turėtų reikšti, kad tai buvo klajoklių, o ne žemdirbių tauta. Ilgą laiką terminas taip pat buvo aiškinamas kaip „bekrūtės“ ( + mazos), „nesidominčios vyrais“ (a + masso) ir kt. Tačiau dabar manoma, kad tikriausiai amazonės vardas kilęs iš iranėnų kalbų: ha-mazan reiškia „karys, karė“.

 Šaltiniai 

Kategorija:Graikų mitologija